CELEX: 32016D0771
Language: fi
Date: 2016-05-13 00:00:00
Title: Komission täytäntöönpanopäätös (EU) 2016/771, annettu 13 päivänä toukokuuta 2016, tilapäisen luvan antamisesta Espanjalle sallia sellaisten Uudesta-Seelannista tuotujen lajin Pinus radiata D. Don siementen sekä näistä siemenistä tuotettujen taimien pitäminen kaupan, jotka eivät täytä neuvoston direktiivin 1999/105/EY vaatimuksia tunnistetietojen ja merkintöjen osalta (tiedoitettu dokumentissa C(2016) 2784)

18.5.2016   
            
            
               FI
            
            
               Euroopan unionin virallinen lehti
            
            
               L 127/52
            
         KOMISSION TÄYTÄNTÖÖNPANOPÄÄTÖS (EU) 2016/771,
   annettu 13 päivänä toukokuuta 2016,
   tilapäisen luvan antamisesta Espanjalle sallia sellaisten Uudesta-Seelannista tuotujen lajin Pinus radiata D. Don siementen sekä näistä siemenistä tuotettujen taimien pitäminen kaupan, jotka eivät täytä neuvoston direktiivin 1999/105/EY vaatimuksia tunnistetietojen ja merkintöjen osalta
   
      
         (tiedoitettu dokumentissa C(2016) 2784)
      
   
   (Ainoastaan espanjankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (1) ja erityisesti sen 18 artiklan 1 kohdan,
   ottaa huomioon Espanjan esittämän pyynnön
   sekä katsoo seuraavaa:
   
               (1)
            
            
               Direktiivissä 1999/105/EY viljelyaineistolle asetetut vaatimukset täyttävien lajin Pinus radiata siementen ja näistä siemenistä tuotettujen taimien tuotanto on Espanjassa tällä hetkellä riittämätöntä loppukäyttäjien kysynnän tyydyttämiseksi. Muut jäsenvaltiot eivät pysty toimittamaan tarvittavaa viljelyaineistoa, koska jäsenvaltioilla, jotka voisivat toimittaa näitä siemeniä, ei ole aineistoa tarvittavaa määrää tyydyttämään Espanjan tarvetta.
            
         
               (2)
            
            
               Uusi-Seelanti kykenee toimittamaan riittävän määrän kyseisen lajin aineistoa, joka on tarkoitettu taimien tuottamiseen. Kyseiset siemenet eivät kuitenkaan täytä direktiivin 1999/105/EY vaatimuksia tunnistetietojen ja merkintöjen osalta. Aineistoa ei ole myöskään luokiteltu direktiivissä 1999/105/EY vahvistettujen kauppaluokkien mukaan.
            
         
               (3)
            
            
               Espanja on pyytänyt komissiolta lupaa sallia määräajaksi Uudesta-Seelannista peräisin olevien lajin Pinus radiata siementen ja näistä siemenistä tuotettujen taimien kaupan pitäminen.
            
         
               (4)
            
            
               Espanja on perustamassa siemenviljelyksiä, jotta se voisi itsenäisesti kattaa taimien kysynnän. Metsätaloudessa käytettävien siementen pidempien tuotantoaikojen vuoksi arvioidaan kuitenkin, että nykyinen pula kestää seuraavat viisi vuotta. Vuotuinen arvioitu Pinus radiata -siementen tarve olisi enintään 400 kg.
            
         
               (5)
            
            
               Ei ole viitteitä siitä, että Uudesta-Seelannista peräisin olevat Pinus radiata -siemenet tai -taimet aiheuttaisivat kasvin terveyteen, laatuun tai elinvoimaan liittyviä ongelmia tai riskejä.
            
         
               (6)
            
            
               Koska Espanja on ainoa jäsenvaltio, jossa esiintyy tilapäisiä vaikeuksia lajin Pinus radiata siementen tai taimien tarjoamisessa loppukäyttäjille, kaupan pitämistä koskeva hyväksyntä olisi rajoitettava Espanjan alueeseen.
            
         
               (7)
            
            
               Tämän vuoksi ja vajauksen täyttämiseksi Espanjalle olisi määräajaksi annettava lupa sallia sellaisten lajin Pinus radiata siementen sekä näistä siemenistä tuotettujen taimien pitäminen kaupan, jotka tunnistetietojen ja merkintöjen osalta täyttävät vähemmän tiukat vaatimukset kuin ne, joista säädetään direktiivin 1999/105/EY 13 ja 14 artiklassa. Lupa olisi rajoitettava enintään 400 kg:aan siemeniä vuodessa, ja sitä olisi sovellettava 31 päivään maaliskuuta 2021.
            
         
               (8)
            
            
               Pidettäessä kaupan tällaisia siemeniä ja taimia niiden mukana olisi oltava asiakirja, joka sisältää niiden tunnistamiseen liittyviä tietoja. Tässä päätöksessä olisi näin ollen säädettävä tunnistamiseen ja merkintöihin liittyvistä vaatimuksista.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Annetaan Espanjalle lupa 31 päivään maaliskuuta 2021 sallia alueellaan liitteessä esitettyjen vaatimusten mukaisesti kaupan pidettäväksi vuodessa enintään 400 kiloa Uudesta-Seelannista peräisin olevia lajin Pinus radiata D. Don siemeniä, jotka on tarkoitettu taimien tuotantoon ja jotka eivät tunnistetietojen ja merkintöjen osalta täytä direktiivin 1999/105/EY 13 ja 14 artiklassa säädettyjä vaatimuksia.
   2.   Annetaan Espanjalle lupa 31 päivään maaliskuuta 2021 sallia alueellaan liitteessä esitettyjen vaatimusten mukaisesti kaupan pidettäväksi 1 kohdan mukaisesti kaupan pidettäväksi hyväksytyistä siemenistä tuotettuja taimia, jotka eivät tunnistetietojen ja merkintöjen osalta täytä direktiivin 1999/105/EY 13 ja 14 artiklassa säädettyjä vaatimuksia.
   2 artikla
   Espanjan on ilmoitettava välittömästi komissiolle ja muille jäsenvaltioille tämän päätöksen nojalla tehdyistä päätöksistä.
   3 artikla
   Tämä päätös on osoitettu Espanjan kuningaskunnalle.
   
      Tehty Brysselissä 13 päivänä toukokuuta 2016
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 11, 15.1.2000, s. 17.
   
      LIITE
      1 artiklassa tarkoitettujen siementen ja taimien tunniste- ja merkintävaatimukset
      
                  1.
               
               
                  Viljelyaineiston tunnistamiseksi vaaditaan kaikki seuraavat tiedot:
                  
                              a)
                           
                           
                              perusmateriaalin tunnistekoodi, jos saatavilla;
                           
                        
                              b)
                           
                           
                              kasvitieteellinen nimi;
                           
                        
                              c)
                           
                           
                              luokka;
                           
                        
                              d)
                           
                           
                              käyttötarkoitus;
                           
                        
                              e)
                           
                           
                              perusmateriaalin tyyppi;
                           
                        
                              f)
                           
                           
                              tieto siitä, onko aineisto geneettisesti muunnettua;
                           
                        
                              g)
                           
                           
                              lähtöisyysalue tai sen tunnistekoodi;
                           
                        
                              h)
                           
                           
                              alkuperä: tapauksen mukaan tieto siitä, onko aineisto alkuperäistä tai luontaiselta levinneisyysalueeltaan, muuta kuin alkuperäistä tai muulta kuin luontaiselta levinneisyysalueeltaan, taikka onko alkuperä tuntematon;
                           
                        
                              i)
                           
                           
                              lähtöisyysalue tai pituus- ja leveysvyöhykkeen mukaan määritelty maantieteellinen sijainti;
                           
                        
                              j)
                           
                           
                              korkeus tai korkeusvyöhyke;
                           
                        
                              k)
                           
                           
                              tuleentumisvuosi.
                           
                        
            
                  2.
               
               
                  Tavarantoimittajan etiketin tai asiakirjan on sisällettävä kaikki seuraavat tiedot:
                  
                              a)
                           
                           
                              tämän liitteen 1 kohdassa tarkoitetut tiedot;
                           
                        
                              b)
                           
                           
                              tavarantoimittajan nimi;
                           
                        
                              c)
                           
                           
                              toimituksen määrä;
                           
                        
                              d)
                           
                           
                              ilmoitus siitä, että siemenet ja näistä siemenistä tuotetut taimet täyttävät direktiivin 1999/105/EY 13 ja 14 artiklassa asetettuja vaatimuksia vähemmän tiukat vaatimukset.